Benjamin Verbič

Benjamin Verbič (født 27. november 1993 i Celje) er en slovensk fotballspiller som spiller for den greske klubben Panathinaikos. Verbič har tidligere spilt for blant andre NK Celje, NK Šampion og FC København.

Klubbkarriere 
Verbič startet sin fotballkarriere i hjembyen som ungdomsspiller for NK Celje. Han fikk sin seniordebut for klubben den 29. mai 2011 i siste seriekamp for sesongen i landets øverste divisjon mot NK Primorje (2–3). I den påfølgende sesongen ble han lånt ut til NK Šampion på andre nivå, men fikk kun tre seriekamper og ble hentet tilbake til Celje. Han spilte for øvrig hele finalekampen i Pokal Nogometne zveze Slovenije for Celje mot NK Maribor, en kamp de tapte 0–1. Frem til april 2015 spilte han over 100 seriekamper og scoret i underkant av 30 seriemål for NK Celje.

Den 27. april 2015 meldte Verbič overgang til den danske klubben FC København, hvor han skrev under på en fireårskontrakt. Han debuterte med scoring i andre kvalifiseringsrunde av Europaligaen i fotball for menn 2015/16 hjemme mot Newtown AFC den 16. juli 2015 (2–0). Verbič var med på å vinne både dansk seriemesterskap og cupmesterskap to ganger i sine fulle sesonger i FC København, hvor han spilte i underkant av 70 seriekamper og 16 scoret seriemål. 

Den 23. desember 2017 meldte han overgang til den ukrainske storklubben Dynamo Kyiv, hvor han skrev under på en femårskontrakt.

Landslagskarriere 
Verbič debuterte for Slovenias U19-landslag i 2012 og fikk flere aldersbestemte landskamper for Slovenia frem til 2014. Han fikk sin a-landslagsdebut for  i en vennskapskamp borte mot  den 30. mars 2015 (0–1). Hans første landslagsmål kom i en VM-kvalifiseringskamp borte mot  den 11. november 2016 (0–1).

Meritter 
FC København
 Superligaen (2): 2015/2016, 2016/2017
 Landspokalturneringen (2): 2015/2016, 2016/2017

Dynamo Kyiv
 Den ukrainske supercupen (1): 2018

Referanser

Eksterne lenker 
 

Slovenske fotballspillere
Fotballspillere for NK Celje
Fotballspillere for NK Šampion
Fotballspillere for FC København
Fotballspillere for FC Dynamo Kyiv
Fotballspillere for KP Legia Warszawa
Fotballspillere for Panathinaikos AO
Personer fra Celje